rlitschk/wikidir huggingface dataset:
Cecil Vernon Bridgewater (* 10. Oktober 1942 in Urbana (Illinois)) is en US-amerikaansch Jazz-Trompeter, Komponist un Musikpädagoog. De Vader un Grootvader vun Cecil Bridgewater hemm ok Trompete speelt; sien eersten Profijob harr he in de Band vun sien Unkel. He hett tüschen 1960 un 1964 as ok nah den Militärdeenst 1968/69 an de University of Illinois studeert, mit deren Band he 1968 in Westeuropa un 1969 in Russland up Tournee weer. Mit sien Bröer, den Saxophonisten Ron Bridgewater, hett he de Formatschoon Bridgewater Bros. Band grünnd, de bit 1989 bestunn. 1970 speel he bi Horace Silver un gung denn mit dat Thad Jones/Mel Lewis Orchestra up Tournee. Wiederhen hett he mit Dizzy Gillespie, Art Blakey 1972, Max Roach, Randy Weston, Charles McPherson, Joe Henderson 1975, Roy Brooks, Abdullah Ibrahim un Sam Rivers arbeit. Later weer he ok mit de Concert Band vun George Gruntz ünnerwegens un wark an Inspelen vun McCoy Tyner, Frank Wess, Heiner Stadler, Jack McDuff, Richard Davis, Billy Harper, Dee Dee Bridgewater, Antonio Hart, Groove Holmes oder John Stubblefield mit. Bridgewater hett Kompositschonsupdrääg vun Orchestern as dat Cleveland Chamber Orchestra un vun Meet The Composers kreegen, aber ok för Lena Horne, Vanessa Rubin oder Dee Dee Bridgewater
Achtrup (däänsch Agtrup, noordfreesch Åktoorp) is en Gemeen in’n Landkreis Noordfreesland in Sleswig-Holsteen mit 1.351 Inwahners. Achtrup liggt an’n Westküst van Sleswig-Holsteen, na bi de Däänsche Grenz un in’n Süüdwesten van de Marsch. De Navergemenen sünd Ladelund in’n Noorden, Holt in’n Oosten, Schafflund in’n Süüdoosten, Sprakebüll in’n Süden, Leck in’n Süüdwesten un Karlum in’n Noordwesten. In Achtrup staht de St.-Clemens-Kark, en Backsteenkark ut de 13. Johrhunnert, de to de Tiet vun de gootschen Baustiel höört. De Kark hett en heel interessanten Altar, dat Wark vun en Flensborger Meester ut de 15. Johrhunnert is. In Achtrup warrt ok dat traditionelle Achteröper Blots („Achteröper Blötz“) feert, en besünners Dorpsfest, dat jöörliks to’n Johresupsluut stattfinnt. In Achtrup gifft dat en School un en Kindergarten. Veel Vereene sünd in’t Dorp aktiv, bi de sük de Inwahners engascheern können. De Weerdschop in Achtrup is vun de Buuree präägt. Dat Dorp liggt an de Bundsstraat 199, den Höövdweg van Noord na Süüd in Sleswig-Holsteen Achtrup. Mehr Biller, Videos oder Audiodateien to’t Thema gifft dat bi Wikimedia Commons. Offizielle Websteed (op Hoogdüütsch) Gemenen un Städer in den Kreis Noordfreesland Achtrup | Ahrenshööft | Ahrenfiööl | Ahrenfiöölfeld | Alkersum | Almdörp | Arlewatt | Aventoft | Bargum |
Dee Dee Bridgewater, eegentlich Denise Garrett, (* 27. Mai 1950 in Memphis, Tennessee) is en US-amerikaansch Jazzsingerin un Schauspelerin as ok tweefack Grammy-Priesdrägerin. Dee Dee Bridgewater wurr boren as Denise Garrett. Hör Moder un hör Grootmoder weern ok all as Singerinenn spoodriek. Hör Vader, de hör Talent fördern dee, weer Musiklehrer un speel as Trompeter in de Band vun Dinah Washington. Af 1966 is Bridgewater as Soul- un Jazzsingerin in verscheeden Clubs in Michigan uptreden. 1969 wurr se vun John Garvey opdeckt, de hör mit up en Russlandtournee nehm. In dit Johr hett se ok den Trompeter Cecil Bridgewater kennen lehrt, de se bald dorup heiraten dee. As de en Engagement vun Horace Silver kreeg, truck se mit hüm nah New York City. Bridgewater sung af 1971 veer Johr lang as Leadsingerin bi de Thad-Jones-Mel-Lewis-Band. 1973 sung se up dat vun Roy Ayers verantwort Soundtrack to’n Blaxploitation-Klassiker Coffy ünner annern as de Leadstimm bi Coffy Baby. Van 1974 bit 1976 speel se an’n Broadway in dat Musical The Wiz mit. För hör Rull as Glinda kreeg se 1975 den Musicalpries Tony Award, in dat Johr dorup en Grammy för den Soundtrack to dat Musical. Hör 1974 herutbrocht Debüt-Album Afro Blue
Brigaad betekent Brigaad, en grote Eenheit bi dat Militär, Sozialistische Brigaad, en Arbeitsgrupp in de Weertschop vun de vörmalige DDR. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. De Dood is dat Enne van enen Organismus sienen Leven. Alle bioloogschen Perzesse van den Organismus höört up, ook dat Denken un de Sinne. De Teken för den Dood sind bi Minschen un velen andern Deren, dat de Härtslag uphöört un nich wedder in’n Gang to bringen is. Vele verscheden oorsaken könnt to den Dood fören. All dat Leven, Alle Organismus hebbet man ene Levenstied, de end, un stärven an’n Enne. Anner Uutdrücke för den Dood und dat Stärven sind dood gaan, doodblieven, wegblieven, verscheden, afgaan oder inslapen. Hoog Öller, Süken un Krankheden sind nich de enigen Oorsaken för den Dood. Minschen un anner Leevwesen maket ook ander Minschen oder Leevwesen stärven. Dat heet döden oder ook Moord. Dree beröömte Moord sind de Moord van John Wilkes Booth a Abraham Lincoln, James Earl Ray, de Martin Luther King Jr. ümmebrochte un Lee Harvey Oswald, de John F. Kennedy moorde. Ook een Mallöör kann ene Oorsake för den Dood sien. Just so könnt Verfresen, Verhungern, oder Verdösten Leevwesen ümmebringen. Minschen könnt sik ook sülvst dat Leven nemen, dat heet Sülvstmoord. Knakenmann
En Brigaad is bi dat Militär en Grootverband vun de Landmacht. He is so utrüst un organiseert, dat he taktisch Upgaven ohn frömde Hölp süms lösen kann. To en Brigaad bi de Bundswehr höört 1.500 - 5.000 Suldaten hento. Dor is se de lüttjeste Grootverband mit, de ut verscheden Truppenorden tohopensett is. Dat taktische Teken vun de Brigaad is dat Krüüz. Baas is tomeist en Brigaadgeneral (in Öösterriek un in de Swiez en Brigadier), man hen un wenn ok en Oberst. De Eenheit över de Brigaad is de Divischoon, ünner de Brigaad steiht dat Bataillon, hen un wenn ok dat Regiment. In Frankriek warrt bavenhen ok en Ünnerdeel vun de Kompanie as Brigaad betekent. Man dat gellt bloß bi de Riedertruppen (Kavallerie, Panzertruppen) un bi de Gendarmerie Nationale. Dor höört denn 5 - 10 Mann to en Brigaad to un jem ehr Anföhrer is en Brigadier (Ünneroffzier). Carl von Clausewitz hett seggt, de Brigaad, dat weer de gröttste Eenheit, de bloß een Mann, dor wo sien Stimm to hören is, anföhren kann. Bit hen to de Midde vun dat 20. Johrhunnert weern Brigaden tomeist militärsche Verbänn, de sik ut tominnst twee Regimenters vun desülbige Truppenoort tohopensetten döen. Verscheden Truppenoorten (Gefecht
Liekbosonen sünd en Bestanddeel vun Quantenfeldtheorien un överdrägt as Elementardeelken de as de veer Grundkräft vun de Physik bekannten Wesselwirken twüschen de annern Elementardeelken. As de Naam al seggt, hört disse Deelkenklass to de Bosonen. Dat sünd Deelken mit en ganztallig Spin, welke sik na de Bose-Einstein-Statistik föögt. In’n Gegendeel dorto hebbt de Fermionen en halftallig Spin un föögt sik na de Fermi-Dirac-Statistik. De Naamtosatz Liek verweist dorop, dat sik dat bi de Quantenfeldtheorien üm so nöömte Liektheorien hannelt. Dör den Uttuusch vun Liekbosonen ännert sik de Egenschoppen vun Deelken: Tuuscht twee elektrisch laadte Deelken en Photon ut, denn ännert sik de Phaaswinkel in jemehr Bülgenfunkschonen, de dör de Schrödinger-Glieken btw. dör de Dirac-Glieken beschreven warrt. De Uttuusch vun W-Bosonen bi de swacke Wesselwirken ännert de elektrischen Laden un den swacken Isospin, wieldat de Uttuusch vun Gluonen twüschen de Quarks de Farvladen ännert. Dat Graviton kummt in’t Standardmodell vun de Elementardeelkenphysik nich vör, warrt aver as hypotheetsch Uttuuschdeelken för de Gravitatschoon ansehn. An de Steed warrt hüüt dat Higgs-Boson as Vermiddlerdeelken för de Masse utforscht. Man, en Uttuuschdeelken för de Sworkraft is dat nich, de jo sülvst blots en Wesselwirken twüschen all Deelken mit en Masse dorstellt.
Volker Mosblech (* 10. Januar 1955 in Duisborg; † 26. April 2024) weer en düütsch Politiker vun de CDU. Van 2015 bit 2017 weer he Liddmaat vun den Düütschen Bundsdag. Nah sien Abitur 1976 fung Volker Mosblech en Studium vun de Wertschapswetenschapen an de Universität Duisburg un de Rechtswetenschapen an de Universität Bonn an. He weer van 1976 bit 1982 un van 1983 bit 1986 Warkstudent bi de Niederrheinischen Gas- und Wasserwerken Duisburg. As Lektor vun den Sinusverlag in Krefeld weer he van 1986 bit 1987 anstellt un wieder as free Mitarbeiter dor van 1988 bit 1992 beschäftigt. Mosblech hett van 1989 bit 2000 as Hööftvertreder vun de Victoria Versicherungen AG arbeit, siet 2001 weer he Hööftvertreder vun de D.A.S. Versicherungen AG. Volker Mosblech weer siet 1972 Liddmaat vun de CDU. He weer van 1976 bit 1979 Vörsitter vun den JU-Oortsverband Duisburg-Hamborn un Vörsitter vun den JU-Kreisverband Duisburg van 1987 bit 1989. Van 1978 bit 1987 weer he stellvertredend Vörsitter vun den JU-Bezirk Rheinisches Ruhrgebiet. Mosblech weer siet 1993 stellvertredend Vörsitter vun den CDU-Kreisverband Duisburg un siet 1997 Vörsitter vun den CDU-Ortsverband Duisburg-Alt-Hamborn. 1989 wurr he Vörsitter vun de Ost- und Mitteldeutschen Vereinigung (OMV) vun den CDU-Kreisverband Duisburg. Van 1991
Disse Artikel is man blots en Stubben. Du kannst Wikipedia helpen un em verbetern. De Commonwealth of Nations fröher British Commonwealth of Nations is een friewilligen Verbund uut 56 unafhänigen souverenen Staten, med den britschen Köning as symboolschen Staatsböversten. De engelsche Begreep commonwelath betekent Woord för Woord översett „gemeenschoplik Belang“ (Düt is ene Weddergave van dat latinsche res publica, wealth het hier daarümme niks med Riekdoom to maken, man is verwant med den engelschen Wöörder well un wellfare). Offitschell steet de Köning van den Verenigden Königriek as Böversten an de Topp van den Commonwealth, ook wenn de Köning nich länger de offitschele Staatsböverste van jeden Matenstaat sien mott. De Länder, in de de Könings noch Staatsböverste is, heten commonwealth realms. Mang den Matenstaten hebbet fievteegen den britschen Köning Charles III. as Staatsböversten, 36 sind Republiken un fiev hebbet egen lokalen Monarchen. De Commonwealth besteet uut den Verenigden Köningriek un de meesten van sienen vörmaligen Kolonien un Mandaatsgebeden. Mosambik ene vörmalige portugeesche Kolonie tradd 1995 den Commonwelath bi. Dat was dat eerste Land, dat tovöör nich britsch wesen was, den Commonwealth bitreden is. De Grund was, dat engelschsprakige Commonwealthliddmaten Mosambik ümmeringet. So wolle Mosambique lichter med sinen Navers tohoopwärken. Ook uut
Disse Artikel is man blots en Stubben. Du kannst Wikipedia helpen un em verbetern. Feminismus betekent verschen politsche un sotschale Gruppen un Ideologien, de versöket de Slechter politsch, weerdschoplik un sotschaal liek to stellen Na den Feminismus hebbet Männer dat Seggen in de Sellschop, so dat Fruwen nich de lieken Rechte un Chancen krieget. De Feminismus well beschickt krigen Chancen för Fruwen in de Bildung, de Sellschop, de Politik un de Weerdschop better to maken un versöcht gegen Geslechtstereotypen to fechten, de Fuwenslüde so ’ne Chancen versegget. Den Oorsprung het de Feminismus in Europa in’n 18. Johrhunnert had, as eerste feministsche Gruppen anfangen hebbet för Fruenrechte to strieden, daar mang dat Waalrecht, in de Politik, de Arbeed, gliken Loon, dat Recht Land to besitten, Bildung, Verdrege to unnerschreiven, better Rechter ine Echte un Modderschopsrechts. Feministen hebbet sik ook stark makert Verhöödmiddels, Afdrieven mööglik to maken un jümmers wedder versöcht Fruen un Lütens better för Todronglikwaarn, Övergreep un ook Gewald in de egen Familie oder in de Echte to schulen. Wat för een Fru as Kledage schicklik is un wat för Proffesschonen oder Sportaarden Fruen uuutöven könnt to ännern wa ook een Maal van den Feminismus. Laura Brunell, Elinor Burkett (Encyclopaedia
Enceladus betekent Enkelados, den latienschen Naam vun en Ries ut de greeksche Mythologie, Enceladus, en Maand vun de Planeten Saturn. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Erriapo betekent Erriapo, Figur ut de keltsche Mythologie, Erriapus, Maand vun den Planeten Saturn. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Dat Inkariek was een präkolumbiaansch Riek in den Anden van Süüdamerika. Dat Woord Inka betekent ook den Kaiser oder Könning van den Inka. Dat Riek was dat gröttste up den beden amerikaanschen Kuntinenten un ook globaal bekeken een Grootriek. Dat Riek kam up kort bevöör Christopher Columbus in Amrika ankam. De Höövdstad van den Riek was Cuzco, or Qosqo, dat nu in’n Süden van Peru liggt. De Stad was dat Zentrum för de Administratschoon, Politik un dat Militäär in den Inkariek. De Heerscher heet Sapa Inca. In heel den Riek richten de Inkas Straten, Wege un Brüggen up, so dat de se Kommunikatschoon in den Riek veel lichter maken. De Inka geven den Riek den Namen Tawantinsuyo in eer Sprake Quechua, dat heet „Riek uut veer Delen“. Dat grote Riek bestund bloot 100 Jare, bet dat de Spaniers 1532 in Süüdamerika ankemen. De wichtigste Sprake in den Riek was Quechua, man vele verscheden Völkers med underscheedliken Spraken hören to dat Riek to. Dat Inkariek hadde sienen Beginn an den Övern van den Titicaca-See ümme 1197. In de Tied van 1438 bet 1533 verövern de Inkas grote
De Galatasaray is en törksch Football-Vereen ut Istanbul. Grünnt wurn is de Vereen an’n 20. Oktober 1905. De Trainer vun de Footballmannschap heet Domènec Torrent. Dat Stadion vun de Vereen is de Nef Stadyumu. Törkie Meester: 24 Mal (1962, 1963, 1969, 1971, 1972, 1973, 1987, 1988, 1993, 1994, 1997, 1998, 1999, 2000, 2002, 2006, 2008, 2012, 2013, 2015, 2018, 2019, 2023, 2024) Törkie Pokal: 17 Mal (1963, 1964, 1965, 1966, 1973, 1976, 1982, 1985, 1991, 1993, 1996, 1999, 2000, 2005, 2014, 2015, 2016) UEFA-Pokalwinner: 1 Mal (In'n 2000) UEFA Super Cup: 1 Mal (In'n 2000) Galatasaray Web Disse Artikel is man blots en Stubben. Du kannst Wikipedia helpen un em verbetern.
De Afrikaansche Union (kort: AU, araabsch: الاتحاد الأفريقي‎, DMG al-Ittiḥād al-Ifrīqī, engelsch African Union, franzöösch Union africaine, portugeesch União Africana, spaansch Unión Africana, Swahili Umoja wa Afrika) is ene internatschonale Organsatschoon un de Nafolger för de Organisatschoon för Afrikaansche Eenheed (OAU). Se sett sik för de Tohooparbeed twischen den afrikaanschen Staten in. In de Organisatschoon hebbet sik in de eerst 53, nu al 55 Staten tohoopsloten. Maten in de Afrikaansche Union sind alle afrikaanschen Staten, de internatschonaal goodkennt sind, man ook Westsahara med ümstreden Status. Marokko worde den 30. Januar 2017 na 33 Jaren buten de Organisatschoon wedder upnomen. Den Höövdsitt het de de Organisatschoon in’n äthioopschen Addis Abeba, dat Panafrikaansche Parlament sitt in de süüdafrikaansche Stad Midrand. De Kommischoon het exekutive Upgaven. De Kommischoon het vandage sess, eerdage acht Kommissaren, enen Vörsitte un enen Vörsitter as Stellvertreder Vorsitzenden und einem stellvertretenden Vorsitzenden. Yassin El-Ayouty (Heruutgever): The Organization of African Unity After Thirty Years. Westport/New York 1994. Christof Hartmann: Demokratie als Leitbild der afrikanischen Staatengemeinschaft? Zur Theorie und Praxis demokratischer Schutzklauseln in der Afrikanischen Union. In: Verfassung und Recht in Übersee (VRÜ). 38. Jg., 2005, ISSN 0506-7286, S. 201–220. Christof Heyns, Evarist Baimu, Magnus Killander: The African Union. In: German
Disse Artikel is man blots en Stubben. Du kannst Wikipedia helpen un em verbetern. Een Swangerschopafbröök, ook Afdrieven, Wegmaken, Abort oder latiensch Interruptio betekent ene Swangerschop aftobreken, indem dat een dat unboren Kind (Embryo oder Fötus) in’n Modderliev wegmaket. Ene Swangerschop vör de Tied med enen Kaisersnidd to’n Enne to bringen tellt nich as Swangerschopafbröök, denn dat unboren Kind översteet so enen Ingreep normalerwiese. Of dat tolaaten un verlöövt is ene Swangerschop aftobreken is sied de Antike ümmestreden. Daar geet dat bi ümme religiöse un ethsche Ansichten, wat för Anspröök de Sellschop stellt, un wo wied dat Recht van een swangeren Minschen un dat Recht van een unboren Kind up sien Leven gegenöver steet. So givt dat allens van de Frieheed, dat Swangere sülvenst bestimmen könnt, bet to kumpletten Verboden ene Swangerschop aftobreken un harden Strafen för’t Beennen van ene Swangerschop vör de Tied. Normdaten: GND: 4053732-8 | LCCN: sh85000196 | Wikipedia-Personensöök
Albersdorf betekent Albersdorf, Gemeen in’n Saale-Holzland-Kreis, Döringen, Albersdorf, Oort in de Gemeen Etzelwang in’n Landkreis Amberg-Sulzbach, Bayern, Albersdorf, Oort in de Gemeen Pemfling in’n Landkreis Cham, Bayern, Albersdorf, Oort in de Stadt Ebern in’n Landkreis Haßberge, Bayern, Albersdorf, Oort in de Stadt Vilshofen an der Donau in’n Landkreis Passau, Bayern, Albersdorf, Oort in de Stadt Markranstädt in’n Landkreis Leipzig, Sassen, Albersdorf, Oort in de Stadt Berga/Elster in’n Landkreis Greiz, Döringen, Albersdorf, Oort in de Gemeen Schiefling am Wörthersee, Bezirk Klagenfurt-Land, Kärnten, Öösterriek, Albersdorf, Oort de Gemeen Eberstalzell, Bezirk Wels-Land, Oberösterreich, Öösterriek, Albersdorf, Oort in de Gemeen Eggersdorf bi Graz, Bezirk Graz-Umgebung, Steiermark, Öösterriek, Albersdorf, Oort in de Gemeen Albersdorf-Prebuch, Bezirk Weiz, Steiermark, Öösterriek, Albersdorf, fröheren Oort in de Gemeen Oschatz in’n Landkreis Nordsachsen, Sassen, Albersdorf, düütschen Naam von de Gemeen Albrechtice u Českého Těšína in dat Okres Karviná, Tschechien, Albersdorf, düütschen Naam von’n Oort Písařova Vesce in de Gemeen Lesná, Okres Tachov, Tschechien. Dat is ok de hoochdüütsche Naam von Albersdörp, Gemeen in’n Landkreis Dithmarschen, Sleswig-Holsteen, Alversdörp, Oort in de Gemeen Fehmarn in’n Kreis Oostholsteen, Sleswig-Holsteen, Alversdörp, Oort in de Gemeen Schashagen in’n Kreis Oostholsteen, Sleswig-Holsteen. Kiek ok bi: Albertsdorf, Alversdorf. Disse Siet is över en mehrdüdigen Begreep un vertellt,
Henry Warren „Hank“ Hartsfield, Jr. (* 21. November 1933 in Birmingham, Alabama; † 17. Juli 2014 in League City, Texas) weer en US-amerikaansch Astronaut. Hartsfield hett de West End High School in Birmingham (Alabama) besöcht. 1954 kreeg he en Bachelor in Physik vun de Auburn University. Later kreeg he en Afsluss in Physik vun de Duke University un en Afsluss in Ruumfohrttechnik vun dat Air Force Institute of Technology. 1971 kreeg he en Master in Ingenieurwesen vun de University of Tennessee. 1955 is Hartsfield in de United States Air Force intreeden. Wiels disse Tiet weer he ünner annern up de US-Luftwappenbasis in Bitburg in Düütschland statschoneert. Later wurr he up de Edwards Air Force Base to’n Testpiloten utbilld un weer later sülvst dor Utbiller. 1966 wurr Hartsfield vun de Air Force as Astronaut för dat militärische Ruumstatschonsprojekt Manned Orbiting Laboratory (MOL) utwählt. Dat Programm wurr aber instellt un eenige vun disse Astronauten, ünner annern Hartsfield, wurrn vun de NASA övernommen. Dor weer he tonächst Liddmaat vun de Ünnerstüttensmannschapen för de Maandmission Apollo 16 un för all bemannt Missionen to de Skylab-Ruumstatschoon. Nahdem he för de Space-Shuttle-Missionen STS-2 un STS-3 blots as Ersatzpilot insett weer, is Hartsfield an‘n 27. Juni 1982
Martin Rodbell (* 1. Dezember 1925 in Baltimore, Maryland; † 7. Dezember 1998 in Chapel Hill, North Carolina) weer en US-amerikaansch Biochemiker. He hett de G-Proteine opfeckt un weer an dat Upkloren vun hör Funktschoon för de Signalöverdragen in den Zellen maatgevend bedeeligt. För disse Arbeiten kreeg he 1994 gemeinsam mit Alfred Goodman Gilman den Nobelpries för Physiologie oder Medizin. Martin Rodbell hett an de Johns Hopkins University in Baltimore Biologie un Chemie studeert, bevör he sück vullständig up de Biochemie konzentreren dee. 1954 kreeg he sien Doktertitel an de University of Washington in Seattle. 1956 wurr he as Biochemiker in Bethesda aan dat Natschonale Gesundheitszentrum in den Beriek Nehren un Endokrinologie tätig. 1967 bit 1968 war Rodbell in de Swiez un Perfesser un Direkter an dat Institut för Klinische Biochemie vun de Universität Genf. Tüschen 1970 un 1985 weer he Baas vun dat Afdeelen för Zellstüern an den National Institutes of Health in Bethesda (Maryland). 1984 wurr he gemeensam mit Alfred Goodman Gilman mit en Gairdner Foundation International Award uttekent. 1985 is he as wetenschaplich Direkter an dat National Institute of Environmental Health Sciences in dat Research Triangle Park in North Carolina wesselt. Dor hett he van 1989 bit
Disse Artikel is man blots en Stubben. Du kannst Wikipedia helpen un em verbetern. Dat Great Barrier Reef, översett Groot Barriereriff, is dat gröttste Korallenriff weltwied. Dat Riff liggt bi de Küste van austraalsche Provinz Queensland un sett sik uut meest 2900 Korallenreven un meer as 600 Eilannnen tohope. Dat Riff is över 327.800 km² groot un över 26000 km lang. De UNESCO list dat Riff as een Weltärve. Dat Great Barrier Reef is de gröttste Struktuur, de levig Organismen up de Eerde upricht hebbet un es ook uut’n Weltruum to seen. Dat Riff is man bedroht, denn wegen den globalen Upwärmen un den hogen Watertemperaturen blieket de Korallen uut. Satellitenbild: Deel van den Great Barrier Reef bi Airlie Beach un Mackay in Queensland Gröne Seeschildpadd in den Great Barrier Reef Korallen in’n Mackay Reef, een Riff mank den Reven van den Grear Barrier Reef Bell, Peter (1998): AIMS: The First Twenty-five Years. Townsville: Australian Institute of Marine Science. ISBN 978-0-642-32212-8. Bowen, James; Bowen, Margarita (2002): The Great Barrier Reef : history, science, heritage. Cambridge : Cambridge University Press. ISBN 0-521-82430-3. CRC Reef Research Centre Ltd: What is the Great Barrier Reef? (engelsch). Afropen an’n 28. Mai 2006. Bellfield: Great
Disse Artikel is man blots en Stubben. Du kannst Wikipedia helpen un em verbetern. Dat Maliriek in’n Middelöller (Mandinka: Manden Kurufa) was dat gröttste westafrikaansche Riek in de Historie. Staatsvolk weren de Malinke („Lüde van Mali“). De wichtigste Born för den groten Riekdom was de Hannel med Gold. De Grenzen kemen üm un bi de den Gebeed van Mali vandage liek, dat Zentrum för den Goldhannel was Timbuktu. Up sienen Hooppunkt recke sik dat Maliriek van den Atlantik bet to den Aïr-Bärgen in’n Zentrum van Niger. De afrikaanschen Rieken – un so ook in’n Mali vandage – hadde lange Tied kene kene Geschichtsschrieverie. Historie vertellen sik de Lüde mündlik wieder. Anner Borns sind Angaven, de araabsche Geografen un Historikers maken un sik up Berichte van araabschen un berberschen Kooplüden stütt man ook Malinke, de na Mekka pilgert sind, stütt. In de Koloniaaltied worde de Historie van den Maliriek dat eerste Maal systemaatsch uutforscht un de histoorschen Borns uutweert. Na den andaluus’schen Geografen al-Bakrī nam 1050 een Köning van Malal den Islaam as Gloven an. De muslimsche Historiker un Geograph uut’n 12. Jaarhunderd, al-Idrisi, see daarto, dat Slavenjägers Malal faken överfallen hebbet. Na 1200 beheersche Sumanguru Kanté, een mächtigen Köning van